Copil de doar cinci ani pus în situaţii periculoase de părinţii săi. Se întâmplă la Craiova, unde un copil a fost filmat în timp ce urcă la volanul unei maşini, o porneşte şi o conduce câţiva metri într-o zonă care pare a fi o parcare.

Nu sunt însă singurele imagini cu acest copil postate pe contul de Facebook al tatălui său. Într-o altă înregistrare, copilul apare, alături de un altul, în timp ce manevrează două cuţite şi dansează, iar persoana care îl filmează îl încurajează.

Potrivit jurnaliştilor de la Adevărul, poliţiştii din Craiova analizează acum imaginile postate pe reţeaua de socializare.